Catarroja llança una campanya per a donar suport a l’hostaleria local
20 gen. 2021

“Estem vivint unes setmanes molt dures i ara, amb les múltiples i necessàries restriccions, el sector de l'hostaleria especialment necessitarà el suport de totes i tots. Des de l'Ajuntament hem volgut aportar el nostre granet d'arena llançant una campanya de suport a l'hostaleria local i oferint a qui així ho desitge aparéixer en un llistat de locals que ofereixen menjar per a entregar o recollir en el local”, ha explicat Lorena Silvent, vicealcaldessa de Catarroja.

D’altra banda, en el portal de comerç online impulsat per Acype i l’Ajuntament de Catarroja, lagranbotiga.com, es continuen recollint les sol·licituds per al sector hostaler que vulga oferir els seus serveis de venda de menjar online, una pestanya que prompte estarà habilitada. Per últim, recordar que les restriccions per a l'hostaleria a la Comunitat Valenciana entren en vigor aquest dijous 21 de gener i es prolongaren durant 14 dies naturals.